Barbra Streisandová

Barbara Joan „Barbra“ Streisandová (* 24. apríl 1942, Williamsburg, Brooklyn, New York, USA) je americká speváčka, skladateľka, herečka a filmárka. Patrí k významným skladateľom, liberálnym politickým aktivistom, filmovým producentom a režisérom.

Barbra Streisand je jedna z komerčne a aj podľa ohlasov kritík najúspešnejších žien v modernej histórii zábavného priemyslu. Patrí medzi najpredávanejšie hudobné umelkyne Spojených štátov. Podľa RIAA z jej nahrávok bolo len v USA predaných viac ako 71 miliónov hudobných nosičov. Na celom svete sa predalo viac ako 100 miliónov jej albumov a v hodnoteniach Billboardu sa jej meno nachádza na vrcholoch rebríčkov. Osem z jej albumov sa dostalo na vrchol a 29 sa dostalo do Top Ten.

Barbra Streisand vlastní dve ceny akadémie, deväť cien Grammy, štyri ceny Emmy Award a špeciálnu cenu Tony Award. V zábavnom priemysle je málo osobností, ktoré majú všetky tieto ocenenia.

Životopis 

Barbra Streisandová sa narodila vo Williamsburgu, v Brooklyne (New York). Obaja jej rodičia mali židovský pôvod. Jej otec, vysokoškolský učiteľ Emanuel Streisand, bol synom emigrantov z Haliči(dnešná Ukrajina). Zomrel pri epileptickom záchvate na letnom tábore v severnej časti štátu New York, keď mala Barbra 15 mesiacov. Jej matka, Diana Ida (rod. Rosen), pracovala v školstve ako úradníčka. Druhýkrát sa vydala za Louisa Kinda. Streisandovej nevlastná sestra Roslyn Kind bola speváčkou. V roku 1976 vystupovala v americkom zábavnom programe Saturday Night Live. Barbra chcela tiež začať svoju kariéru v šoubiznise, čím nebola jej matka nadšená. Nepovažovala ju za dostatočne atraktívnu.<ref>[http://freepages.genealogy.rootsweb.ancestry.com/~battle/celeb/streisand.htm Barbra Streisand genealogy. Rootsweb.com.]</ref> Strednú školu navštevovala na Erasmus Hall High School v New Yorku. Ukončila ju v roku 1959. Na tejto škole spievala v školskom speváckom zbore s Neilom Diamondom, stretla sa tam a priatelila sa aj s neskorším svetovým šachovým šampiónom Bobby Fischerom.

 Filmografia 
 1968: Funny Girl 1969: Hello, Dolly! 1970: On a Clear Day You Can See Forever 1970: Básnik a kočička 1972: …a čo ďalej, doktor? 1972: Up the Sandbox 1973: Takí sme boli 1974: For Pete's Sake 1975: Funny Lady 1976: Zrodila sa hviezda 1979: Žena v ringu 1981: Celú dlhú noc 1983: Yentl 1987: Bláznivá 1991: Pán prílivu 1996: Dve tváre lásky 2004: Jeho foter, to je lotor! 2010: Fotri sú lotri 2012: The Guilt Trip Diskografia 
1963: The Barbra Streisand Album1963: The Second Barbra Streisand Album1964: The Third Album1964: Funny Girl1964: People1965: My Name Is Barbra1965: My Name Is Barbra, Two…1966: Color Me Barbra1966: Je m'appelle Barbra1967: Simply Streisand1967: A Christmas Album1969: What About Today?1971: Stoney End1971: Barbra Joan Streisand1972: Live Concert at the Forum1973: Barbra Streisand…And Other Musical Instruments1974: The Way We Were1974: ButterFly1975: Lazy Afternoon1976: Classical Barbra1977: Streisand Superman1978: Songbird1979: Wet1979: The Main Event (1979 film)1980: Guilty1981: Memories1983: Yentl - Motion picture soundtrack1984: Emotion1985: The Broadway Album1986: One Voice - Live Concert1988: Till I Loved You1989: Barbra Streisand - A Collection: Greatest Hits & More1993: Back to Broadway1997: Higher Ground1999: A Love Like Ours2001: Christmas Memories2003: The Movie Album2005: Guilty Pleasures2009: Love Is the Answer2011: What Matters Most2014: Partners2016: Encore: Movie Partners Sing Broadway2018: Walls''

Referencie

Iné projekty 

Džezové speváčky USA
Popové speváčky USA
Herečky divadelných muzikálov USA
Filmové herečky USA
Filmové režisérky USA
Držitelia Oscara za najlepší ženský herecký výkon v hlavnej úlohe
Držiteľky ceny Zlatý glóbus za najlepší ženský herecký výkon (komédia/muzikál)
Držitelia ceny Zlatý glóbus za najlepšiu réžiu
Držitelia ceny Emmy
Držitelia ceny Donatellov David
Hollywoodsky chodník slávy
Držitelia ceny Daytime Emmy
Držitelia ceny Tony
Interpreti Columbia Records
Absolventi Lee Strasberg Theatre and Film Institute
Speváčky židovského pôvodu
Filmoví režiséri židovského pôvodu
Filmové herečky židovského pôvodu
Osobnosti USA židovského pôvodu
Osobnosti z Brooklynu